રાજકોટ : રાજકોટ શહેરમાં સિવિલ હોસ્પિટલે આવતી કેદીના જાપ્તાવાળી ‘સેવાધારી’ કે ‘શરમવાળી’ પોલીસની બાજ નજરમાંથી આરોપીઓ નાસી છુટવાની સમયાંતરે ઘટતી ઘટનાઓમાં અગાઉ અનેક ગુનાઓ આચરનાર જંગલેશ્વરનો નામીચો શખસ આશીફ ઉર્ફે ગંધારો સુલેમાન સમા જાપ્તામાં રહેલા પોલીસકર્મી તાજમહમદ નાનુભાઈ બુકેરા, હિતેન્દ્રસિંહ નરેન્દ્રસિંહ ચુડાસમાની નજર ચૂકવી સાગરીત સાથે ફરાર થઈ શહેર પોલીસની વર્દી પર ‘દાગ’ લગાવી ગયાનો બનાવ પ્રધ્યુમનનગર પોલીસમથકે નોંધાયો છે.